ร้านก๋วยเตี๋ยวสุโขทัยที่ชิคที่สุดในกรุงเทพฯก็ว่าได้ ด้วยการตกแต่งร้านสไตล์วินเทจ ย้อนยุคสมัยประมาณ 80's รุ่นพ่อแม่นี่ชอบมาก เป็นร้านประจำแม่เลยแหละ

เมนูเด็ดที่นี่คือ ก๋วยเตี๋ยวสุโขทัย อร่อยได้ทั้งแบบน้ำและแห้ง แต่ขอแนะนำแบบน้ำ เพราะนี่เป็นก๋วยเตี๋ยวหนึ่งในไม่กี่ร้านที่อร่อยได้ไม่ต้องปรุงเลย! รสน้ำซุปติดหวานนิดๆ กำลังพอดี เครื่องเคราใส่ให้มาเยอะแบบไม่หวงเลย ทั้งไข่ต้มยางมะตูมครึ่งฟอง ที่เข้ากันกับก๋วยเตี๋ยวมากๆ ถั่วฝักยาว ถั่วลิสงที่ใส่มาให้เคี้ยวกรุบๆ เพลินๆ กุ้งฝอยก็ใส่มาเต็ม ชอบมากกกกกก ชามเดียวก็อิ่ม เอาอยู่เลย ที่บ้านมากินร้านนี้ทีไร กินกันเกลี้ยงยังกับล้างจานทู้กกกกกที อร่อยแค่ไหนคือต้องมาลองเองอะ (อาหารให้เต็มไปเลย ขอหักเรื่องอากาศร้อน พัดลมในร้านมีน้อย ไม่ค่อยช่วย)

ส่วนเครื่องดื่มแนวน้ำสมุนไพรต่างๆ เขาก็ทำได้ดี ดื่มสดชื่นทีเดียว โดยเฉพาะเก๊กฮวย สำหรับใครที่ชอบน้ำซ่าๆอัดลม ลองน้ำอัดลมจรวดหน่อยเป็นไง เดี๋ยวนี้หากินได้เฉพาะตามงานวัดบางที่เท่านั้นนะ แต่ที่ร้านนี้มีตลอดจ้า